Ritratt: Thomas Hanses / EBU  Matul il-Jum tal-Ħadd, 9 pajjiżi oħra, fosthom Malta, lestew l-ewwel provi tagħhom għall-Eurovisio. B'hekk tlestew il-provi tal-parteċipanti tal-ewwel semifinali tat-Tlieta 18 ta' Mejju. Ċipru fetħu l-provi permezz ta' Elena Tsagrinou bil-kanzunetta El Diablo b'korjografija ma taqta xejn mill-bidu sal-aħħar tal-kanzunetta. In- Norveġja segwew bil-kanzunetta Fallen Angle ta' TIX. Vokalment inħass li ma kienx daqstant b'saħtu kif kien meta ġie magħżul biex jirrappreżenta lil pajjiżu fil-Eurovision. Albina għall- Kroazja bil-kanzunetta Tick Tock, wirja li nħasset li kienet ferm aħjar minn dak li kien ġie ppreżentat fil-pajjiż meta ntagħżlet biex tirrappreżenta 'l pajjiżha. B'saħħitha wkoll il-parti fejn il-kanzunetta titkanta bil-Kroat. Hooverphonic għall- Belġju segwew bil-kanzunetta The Wrong Place. Il-kanzunetta ġiet deskritta li qed twassal vuċijiet impekkabbli mill-bidu sal-aħħar. Il-wirja ta' Eden Alene għall-Iżrael bil-kanzunetta Set Me Free ġiet deskritta bħala waħda enerġetika. Il-vuċi tal-kantanta Roxen għar-Rumanija bil-kanzunetta Amnesia għall-ewwel ma kkonvinċitx iżda ssudat sa tmiem l-ewwel prova li saret ilbieraħ. Efendi għall- Ażerbaiġan bil-kanzunetta Mata Hari toffri ħoss etniku li jġiegħlek tiċċaqlaq. Għalkemm il-kanzunetta hi waħda pjaċevoli biex tisma' ingħad li vokalment setgħet kienet ħafna aħjar. L- Ukrajina bil-kanzunetta Shum ta' Go-A toħloq atmosfera interessanti fuq il-palk tal-Eurovision u ġiet deskritta bħala waħda dinamika. Malta b'Destiny u Je Me Casse għalqet il-provi fil-Jum tal-Ħadd. B'vuċi impekkabbli Destiny impressjonat għalkemm fuq il-midja soċjali bosta Maltin kkritikaw id-dehra tagħha fuq il-palk tal-Eurovision. Illum it-Tnejn ikomplu l-provi billi jitilgħu fuq il-palk l-ewwel grupp mit-tieni semifinali tal-Ħamis 20 ta' Mejju: San Marino, Estonja, Repubblika Ċeka, Greċja, Awstrija, Polonja, Moldova, Iżlanda u s-Serbja. Aqra wkoll: Filmat: 7 pajjiżi għamlu l-ewwel provi tagħhom għall-Eurovision Bħal-lum ġimgħa, it-Tnejn 17 ta' Mejju l-istazzjon 103 se jkun qed ixandar maratona ta' 18-il siegħa ta' mużika mis-6am sa nofsilejl dedikata lill-mużika mill-Eurovision. Aqra wkoll: Ġurnata dedikata għall-mużika mill-Eurovision fuq 103